༄༅།། རང་བྱུང་རིག་པའི་ཐོལ་གླུ་དཔལ་ཆེན་དགྱེས་པའི་གད་རྒྱང་བཞུགས།
135

ཀཱི་ལ་ཀརྨ་ཤིསྟཱཾ།
༄༅།། ཨ་ཧོ། ཡེ་སྟོང་རང་སྣང་གསལ་བའི་ཡེ་ཤེས་ཀྱི་ཞིང་ནས། མ་སྐྱེས་མི་འགགས་སྤྲོས་བྲལ་
ཆོས་སྐུ་ཡི་ངོ་བོ། རིགས་ཀུན་ཁྱབ་བདག་རང་རིག་དོན་སྟོན་གྱི་བླ་མ། རིཊ་འཛིན་རྒྱལ་པོ་པདྨ་ཐོད་ཕྲེང་
རྩལ་མཁྱེན་ནོ། རིག་སྟོང་ཆེ་མཆོག་བཛྲ་ཀུ་མཱ་རའི་ལྷ་ཚོགས། རང་བྱུང་རིག་པའི་རྒྱན་དུ་འབྲལ་མེད་དུ་
136

ར ཞལ་ གཉིས གདམས།
༄༅།། བཞུགས་ཏེ། མཚན་འཛིན་དམིགས་གཏད་རྒྱ་མདུད་གཞི་ཐོག་ན་གྲོལ་བས། ཀ་དག་དོན་གྱི་
ཕུར་བ་ལོག་ན་རང་མི་འདུག འཛིན་མེད་རང་སྣང་རང་ཤར་གསལ་སྣང་གི་ངོ་བོར། རང་བྱུང་ཡེ་ཤེས་
རིག་རྩལ་འོད་གསལ་གྱི་ཞིང་ཁམས། སྣང་སྲིད་འཁོར་འདས་སྒྱུ་མའི་ཡོ་ལང་ལས་མ་འདས། ལྷུན་གྲུབ་
137

དོན་གྱི་ཕུར་བ་ལོག་ན་རང་མི་བཞུགས། མཚན་མ་རྫས་ཀྱི་དཀྱིལ་འཁོར་བརྡ་དོན་ལ་བརྟེན་ནས། ཡུལ་གསུམ་གྱད་དུ་གྱུར་
བའི་ཕུར་བ་ཡི་ལྷ་ཚོགས། དཀར་དམར་འདུ་འཕྲོ་སྤང་བླང་དགག་སྒྲུབ་ལས་འདས་པའི། བདེ་ཆེན་དོན་གྱི་ཕུར་པ་བཙལ་དུ་
རང་མི་དགོས། རང་སྣང་རྣམ་དག་ཡེ་ཤེས་རོལ་རྩལ་གྱི་ཞིང་ཁམས། སྟོང་དང་རྟེན་འབྱུང་རྡོ་རྗེའི་ཕུང་པོ་ཡི་གྲོང་ཁྱེར། མ་བཅོས་
རིག་པ་རང་ཤར་རྡོ་རྗེ་ནི་སེམས་དཔའ། རྩ་བའི་དཀྱིལ་འཁོར་ལོག་ན་སྒོམ་རྒྱུ་རང་མི་འདུག ཀ་དག་རིག་པའི་ཡེ་ཤེས་ལྷུན་
གྲུབ་གྱིས་དགོངས་པ། གཞི་མེད་རྩ་བྲལ་ཁྲག་འཐུང་ཧེ་རུ་ཀའི་ལྷ་ཚོགས། ཐུགས་རྗེ་རང་ཤར་འགྲོ་ལ་རྗེས་ཆགས་དང་བྲལ་
ཀཱི་ལ་ཀརྨ་ཤིསྟཱཾ།

༄༅།། བ། སྲས་མཆོག་ཕུར་པ་ཞེས་པའི་ཐ་སྙད་དེ་མི་དམིགས། ཕྱོཊ་བཅུ་དུས་གསུམ་དགོངས་པ་ཟང་ཐལ་གྱི་གཤིས་
ལུགས། སྣང་ཙམ་ཤར་ཙམ་བདེན་མེད་རང་ཤར་གྱི་རོལ་རྩལ། ཡེ་བབ་རང་བྱུང་ཁྲོ་བཅུ་ཡབ་ཡུམ་གྱི་ངོ་བོ། སྤྲུལ་པའི་དཀྱིལ་
འཁོར་ལོག་ན་སྒོམ་རྒྱུ་རང་མི་འདུག གཅིག་ཤེས་ཀུན་གྲོལ་རང་བྱུང་རིག་པ་ཡི་ཕུར་བས། ཁམས་གསུམ་འཁོར་བ་སྐད་
ཅིག་དུས་གཅིག་ལ་བསྒྲོལ་སྐད། བྷུདྟོ་ཏ་མ་སྟོང་ཉིད་བྱང་སེམས་ཀྱི་ཕུར་བ། གདོད་ནས་འབྲལ་མེད་འགྲོ་ཁམས་ཡོངས་
རྫོགས་ལ་ཁྱབ་འདུག མ་བཅོས་དམིགས་མེད་སྙིང་རྗེ་ཆེན་པོ་ཡི་ཕུར་བས། ཀུན་རྫོབ་ལས་སྣང་འཁོར་པའི་འཕྲུལ་འཁོར་དེ་
139

ཀཱི༌ལ༌ཀརྨ༌ཤིསྟཱཾ།
གཞིག་འགྲོ། རིན་ཆེན་སྣ་ལྔ་ལས་གྲུབ་གནམ་ལྕགས་ཀྱི་ཕུར་བས། གཟུང་འཛིན་རཱུ་ཏྲའི་སྲོག་སྙིང་ཐལ་མར་དུ་འབྱིན་འགྲོ།
ཁམས་གསུམ་ཡོངས་གྲོལ་བདག་མེད་ཧེ་རུ་ནི་ཀ་པ། རྟོགས་ན་རིག་སྟོང་གདོད་མའི་མགོན་པོ་རུ་རྫོགས་འདུག མ་རྟོགས་
གཟུང་འཛིན་ཨ་འཐས་རཱུ་ཏྲ་རུ་གོལ་ནས། བསམ་བྱུང་རྟོག་པའི་སྣོན་མ་འཁྲུལ་བ་ཡི་རྒྱུ་ཡིན། མཚན་འཛིན་སྤང་བླང་ལས་
ཉོན་འཁྲུལ་བ་ཡི་བཅིང་ཞིང༌། གཟུང་འཛིན་བཅོས་མས་ཡུལ་གསུམ་གྱད་དུ་རུ་མ་གྱུར། མཚན་བཅས་མཚན་མེད་གཉིས་
སྣང་རང་ས་རུ་གྲོལ་ན། ཐལ་འབྱིན་རྣམ་བཞིའི་གནད་ལ་དཀའ་བ་རང་མི་འདུག གཅིག་ཤེས་དེས་ཆོག་རང་སེམས་སངས་
140

༄༅།། རྒྱས་ནི་འདི་ལ། གཉིས་སྣང་འཁྲུལ་བ་ངན་པའི་སྡུག་གཙིར་འདིའི་ཅི་བྱ། སྐུ་གསུམ་ཡེ་ཤེས་རང་བྱུང་ལྔ་ལྡན་
གྱི་ངང་ནས། ལས་བཞིའི་ཕྲིན་ལས་བསྒྲུབ་ལ་རེ་དོགས་དང་བྲལ་སོང༌། ཤེས་རབ་རིག་པའི་ཡེ་ཤེས་རང་བྱུང་གི་རལ་གྲིས།
ཉོན་མོངས་བརྒྱད་ཁྲི་བཞི་སྟོང་དྲྭ་བ་དེ་བཅད་ནས། གཉིས་སྣང་མ་རིག་མུན་པ་གཞི་མེད་ལ་དེངས་ཞིང༌། ཕ་གཅིག་པདྨ་རྒྱལ་
པོའི་ཞལ་བཟང་དེ་མཇལ་བྱུང༌། ང་ཅག་སྐལ་བ་ལྡན་པའི་སྐལ་བཟང་གི་ཚོགས་རྣམས། གསང་ཆེན་རྡོ་རྗེ་ཐེག་པའི་ཉེ་ལམ་
ལ་བརྟེན་ནས། རྔ་ཡབ་དཔལ་རི་པདྨ་འོད་གླིང་གི་ཞིང་དུ། ཚོམ་བུ་གཅིག་ཏུ་འཚོགས་པའི་སྨོན་འདུན་དེ་ཞུའོ། །ཞེས་པ་འདི་ཡང་
གདམས།

བསྐལ་བ་སྦྲུལ་ལོར་ས་ག་ཟླ་པའི་ཚེས་༡༥ལ་ལྷག་པའི་ལྷ་མཆོག་དཔལ་ཆེན་རྡོ་རྗེ་གཞོན་ནུ་ཡིད་ཡུལ་ལ་འལ་འོལ་དུ་ཤར་བའི་རྐྱེན་བྱས་ནས་མགོ་ཚྭའི་སྤྲུལ་མིང་འཛིན་པ་༧ ཕུར་པ་
ཕྲིན་ལས་དར་རྒྱས་པས་གང་ཤར་རིག་པའི་རྩལ་ལས་བྲིས་པ་དགེ།